**VOJNA PROPAGANDA V SLOVENSKEM ČASOPISJU**

|  |  |
| --- | --- |
| Cilj te aktivnosti je prikazati, kako se je med 1. svetovno vojno prikazovalo zaveznike in kako sovražnike. Slovensko ozemlje je bilo v tem času še vedno del Avstro –ogrske monarhije. Za Slovence je bila to domovina in Franc Jožef njihov vladar.  1. svetovna vojna je bila tudi prva medijska vojna: dijaki na podlagi kritične analize virov v sodobnem časopisju, razglasov, letakov … sklepajo, kako se je skušalo z mediji vlivati na to, kako so ljudje doživljali svoje vojake, zaveznike in sovražnike. Propaganda je skušala ljudi navdušiti nad vojno. Prepričali so jih , da je vojna pravična in jo bo hitro konec. V vojno so vključili vse sloje prebivalstva in celotno gospodarstvo usmerili v potrebe vojske. | **KOMPETENCE:**   * iskanje virov * opazovanje, * opisovanje * sklepanje * organiziranje * analiza in interpretacija virov * sinteza |

Vir 1

|  |  |
| --- | --- |
|  | 1. Komu je bil namenjen razglas?  2. Zakaj se je oblast odločila za tak razglas in kaj je hotela doseči s tem? |

Kuge, lakote in vojske - reši nas, o Gospod!; Ljubljana : Zgodovinski arhiv, 2014

Vir 2

|  |  |  |
| --- | --- | --- |
|  |  | 1. Zakaj naj bi bila avstrijska vojska nepremagljiva?  2. Kakšno moč pripisuje vojaški uniformi?  3. Komu in zakaj je namenjeno to propagandno besedilo? |

Tedenske slike (12.08.1914), številka 1. URN:NBN:SI:DOC-GX64UZ46 from http://w ww.dlib.si

Vir 3

Razloži kakšen vpliv je verjetno imela ta fotografija na bralca?

Tedenske slike (12.08.1914), številka 1. URN:NBN:SI:DOC-GX64UZ46 from <http://www.dlib.si>

Vir 4

|  |  |
| --- | --- |
|  | 1. Kako opravičuje vojno ljubljanski škof?  2. Zakaj jo poimenuje kar sveta vojna?  3. Napiši svoje mnenje o tem, da se je Cerkev aktivno vključila v zagovarjanje vojne. |

Bogoljub: cerkveni list za Slovence (1914), letnik 12, številka 9. URN:NBN:SI:DOC-SI90GCHK from <http://www.dlib.si>

Vir 4

|  |  |
| --- | --- |
| C:\Users\Lenovo\Desktop\1.svetovna vojna\zaveznik - nasprotnik\plakat.jpeg | 1. Razloži karikaturo. |

Slovenci, prva svetovna vojna 1914 – 1918. Ljubljana – Muzej novejše zgodovine Slovenije, 2010.

ODGOVORI NA VPRAŠANJA

VOJNA PROPAGANDA V SLOVENSKIH ČASOPISIH

VIR 1

1. Oglas je namenjen šolski mladini.
2. Oblast je hotela v vojno vključiti vse starostne skupine. S tem bi onemogočila nasprotovanje vojni, ker bi jo osmislili vsem.

VIR 2

1. Avstrijska vojska je nepremagljiva, ker je vedno zmagovala, je pogumna in se bori za cesarja.
2. Uniforma je višek lepote, sreče in moči.
3. Besedilo je namenjeno družinam in ženskam, da bi vzpodbudile svoje fante, naj gredo v vojno.

VIR 3

1. Vojna je nekaj zabavnega in veselega. Moški se masovno vključujejo.

VIR 4

1. Vojna je sveta, ker so jo sprožili Srbi in oni niso nič krivi. Domovino pa je potrebno branit, tako kot tudi vero.
2. Vojna je sveta, ker se borijo proti drugačni – pravoslavni kulturi.
3. (pričakovan odgovor) Cerkev je verska organizacija in bi si morala prizadevati za mir.

VIR 5

1. Nemški in avstrijski vojak sta zajela ruskega, francoskega in belgijskega vojaka. Kot mala nepomembna sta zraven še srbski in črnogorski otrok.